smcproject/ml-wiki-sentences huggingface dataset:
അവലംബം ↑ Douay-Rheims Bible, 1899 Edition 1 2 ↑ Irenaeus, Against Heresies , III, 22 ↑ (in German) “Hieronymus Ambrosius Langenmantel” , Wikipedia:  Die freie Enzyklopädie ↑ International Fraternity of the Virgin Mary Untier of Knots, " List of Churches, Chapels and Places where the Virgin Mary, Untier of Knots is venerated [as] Maria Knotenlöserin".
1 2 1 2 ↑ ↑ (in German) " Bergoglio studierte einst in Frankfurt am Main [ Bergoglio once studied in Frankfurt am Main" ] - ( Die Welt , 14 March 2013, Online Edition).
കുരുക്ഷേത്ര (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Kurukshetra_(Lok_Sabha_constituency) ഹരിയാന സംസ്ഥാനത്തെ കുറുക്ഷേത്ര ലോക്സഭാ മണ്ഡലത്തിലെ ഇന്ത്യൻ ലോക്സഭാ നിയോജകമണ്ഡലങ്ങളുടെ എണ്ണം 2 ആണ്
വടക്കേ ഇന്ത്യയിലെ ഹരിയാന സംസ്ഥാനത്തെ 10 ലോകസഭാ മണ്ഡലങ്ങളിലൊന്നാണ് കുരുക്ഷേത്ര ലോകസഭാമണ്ഡലം .
ഈ മണ്ഡലം  കുരുക്ഷേത്ര, കൈതാൽ ജില്ലകളെമുഴുവനായും യമുനാനഗർ ജില്ലയുടെ ഒരു ഭാഗത്തെയും ഉൾക്കൊള്ളുന്നു.
ബിജെപി യിലെ നവാബ് ആണ് ഇപ്പോഴത്തെ ലോകസഭാംഗം നിയമസഭാമണ്ഡലങ്ങൾ
നിലവിൽ കുരുക്ഷേത്ര ലോകസഭാ നിയോജകമണ്ഡലം ഒമ്പത് വിധാൻസഭ മണ്ഡലങ്ങൾ ഉൾക്കൊള്ളുന്നു.
ഇവ: നിയോജകമണ്ഡലം നമ്പർ പേര് ഇതിനായി കരുതിവച്ചിരിക്കുന്നു ( എസ്‌സി / എസ്ടി / ഒന്നുമില്ല) ജില്ല എണ്ണം വോട്ടർമാർ (2009) 10 റഡോർ ഒന്നുമില്ല യമുന നഗർ 131,242 11 ലദ്വ ഒന്നുമില്ല കുരുക്ഷേത്ര 126,704 12 ഷാബാദ് എസ്.സി. കുരുക്ഷേത്ര 117,740 13 തനേസർ ഒന്നുമില്ല കുരുക്ഷേത്ര 107,633 14 പെഹോവ ഒന്നുമില്ല കുരുക്ഷേത്ര 125,742 15 ഗുഹ്‌ല എസ്.സി. കൈതാൽ 135,018 16 കലയാത്ത് ഒന്നുമില്ല കൈതാൽ 153,366 17 കൈതാൽ ഒന്നുമില്ല കൈതാൽ 133,129 18 പുന്ദ്രി ഒന്നുമില്ല കൈതാൽ 137,831 ആകെ: 1,168,405 പാർലമെന്റ് അംഗങ്ങൾ Year Winner Party 1957 Mool Chand Jain Indian National Congress 1962 Dev Dutt Puri Indian National Congress 1967 Gulzarilal Nanda Indian National Congress 1971 Gulzarilal Nanda Indian National Congress 1977 Raghubir Singh Virk Janata Party 1980 Manohar Lal Saini Janata Party 1984 Sardar Harpal Singh Indian National Congress 1989 Gurdial Singh Saini Janata Dal 1991 Tara Singh Indian National Congress 1996 O. P. Jindal Haryana Vikas Party 1998 Kailasho Devi Indian National Lok Dal 1999 Kailasho Devi Indian National Lok Dal 2004 Naveen Jindal Indian National Congress 2009 Naveen Jindal Indian National Congress 2014 Raj Kumar Saini Bharatiya Janata Party 2019 Nayab Singh Saini Bharatiya Janata Party ഇതും കാണുക കുരുക്ഷേത്ര ജില്ല ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ
കുരു രാജ്യം ഇംഗ്ലീഷ് വിലാസം https://ml.wikipedia.org/wiki/Kuru_Kingdom
കുരു രാജ്യം ( സംസ്കൃതം : कुरु ) ഇരുമ്പുയുഗ വടക്കേ ഇന്ത്യയിലെ ഒരു വേദകാല ഇന്തോ-ആര്യൻ ഗോത്രവർഗത്തിന്റെ പേരായിരുന്നു.
ഇന്നത്തെ ഇന്ത്യൻ സംസ്ഥാനങ്ങളായ ദില്ലി , ഹരിയാന , പഞ്ചാബ് , ഉത്തർപ്രദേശിന്റെ പടിഞ്ഞാറൻ ഭാഗങ്ങൾ എന്നിവ ഉൾക്കൊള്ളുന്ന പ്രദേശങ്ങളായിരുന്നു കുരുരാജ്യം.
മധ്യവേദ കാലഘട്ടത്തിൽ ഈ രാജ്യം (ക്രി.മു. 1200 - ക്രി.മു. 900) ഇന്ത്യൻ ഉപഭൂഖണ്ഡത്തിലെ രേഖപ്പെടുത്തിയ ആദ്യത്തെ ഭരണസമൂഹമായി വികസിച്ചു.
കുരുരാജ്യം ആദ്യകാലവേദ കാലഘട്ടത്തിലെ അവരുടെ മതപൈതൃകങ്ങളെ മാറ്റി, അവരുടെ ആചാരപരമായ സ്തുതിഗീതങ്ങൾ വേദങ്ങൾ എന്നറിയപ്പെടുന്ന ശേഖരങ്ങളാക്കി, പുതിയ ആചാരങ്ങൾ വികസിപ്പിച്ചെടുത്തു.
ഇത് ഇന്ത്യൻ നാഗരികതയിൽ ശ്രൗത ആചാരങ്ങൾ എന്ന പേരിൽ സ്ഥാനം നേടി.
പരിക്ഷിത്ത് , ജനമേജയൻ എന്നിവരുടെ ഭരണകാലത്ത് മധ്യവേദകാലഘട്ടത്തിലെ പ്രധാന രാഷ്ട്രീയ സാംസ്കാരിക കേന്ദ്രമായി കുരു രാജ്യം മാറി.
എന്നാൽ വേദ കാലഘട്ടത്തിന്റെ അവസാനത്തിൽ (900 -  500 ബി.സി.ഇ) കുരുരാജ്യത്തിന്റെ പ്രാധാന്യം കുറഞ്ഞു.
കുരുക്കളെക്കുറിച്ചുള്ള പാരമ്പര്യങ്ങളും ഐതിഹ്യങ്ങളുമാണ് മഹാഭാരതത്തിന് അടിസ്ഥാനം നൽകിയത്.
കുരു രാജ്യത്തെക്കുറിച്ചുള്ള പ്രധാന സമകാലിക സ്രോതസ്സുകൾ പുരാതന മതഗ്രന്ഥങ്ങളാണ് .
ഈ കാലഘട്ടത്തിലെ ജീവിതത്തിന്റെ വിശദാംശങ്ങളും ചരിത്രപരമായ വ്യക്തികളെയും സംഭവങ്ങളെയും കുറിച്ചുള്ള പരാമർശങ്ങളും ഇവയിൽ അടങ്ങിയിരിക്കുന്നു.
കുരുസാമ്രാജ്യത്തിന്റെ കാലഘട്ടവും ഭൂപരിധിയും ചാരനിറപ്പാത്ര സംസ്കാരത്തിന്റേതുമായി യോജിക്കുന്നു .
മധ്യവേദകാലഘട്ടത്തിൽ, പത്തുരാജാക്കന്മാരുടെ യുദ്ധത്തിനുശേഷം ഭാരത-പുരു ഗോത്രങ്ങളുടെ കൂടിച്ചരലിലാണ് കുരുകുലം രൂപംകൊണ്ടത്.
കുരുക്ഷേത്ര മേഖലയിലെ തങ്ങളുടെ അധികാരകേന്ദ്രം ഉപയോഗിച്ച്, കുരുക്കൾ വേദ കാലഘട്ടത്തിലെ (1200 ബി.സി.ഇ മുതൽ 900 ബി.സി.ഇ വരെ), ആദ്യത്തെ ശക്തമായ രാഷ്ട്രീയ കേന്ദ്രമായി മാറി.
ആദ്യത്തെ കുരുതലസ്ഥാനം ആസംന്ദീവത്, ആയിരുന്നു (ഇന്നത്തെ അസ്സാന്ധ്, ഹരിയാന എന്ന് കരുതപ്പെടുന്നു) .
പിൽക്കാലഗ്രന്ഥങ്ങൾ ഇന്ദ്രപ്രസ്ഥത്തെയും (ആധുനിക ദില്ലി ) ഹസ്തിനപുരത്തേയും പ്രധാന കുരു നഗരങ്ങളായി പരാമർശിക്കുന്നു.
ഋഗ്വേദത്തിനുശേഷമുള്ള വേദകാലസാഹിത്യത്തിലെ സജീവസാന്നിധ്യമാണ് കുരുക്കൾ.
ഗംഗ-യമുന ദൊവാബിനെ ഭരിച്ചിരുന്ന ആദ്യകാല ഇന്തോ-ആര്യന്മാരുടെ ഒരു ശാഖയായിരുന്നു കുരുക്കൾ.
ഈ തെളിവുകൾ ഹരിയാന, ദൊവാബ് പ്രദേശങ്ങളിലെ ചാരനിറപ്പാത്ര സംസ്കാര (പെയിന്റഡ് ഗ്രെ വെയർ അഥവാ പി‌ജിഡബ്ല്യു ) അധിവാസമേഖലുകളുടെ വർദ്ധിച്ചുവരുന്ന എണ്ണത്തിനും വലുപ്പത്തിനും യോജിച്ചിരിക്കുന്നു.
കുരുക്ഷേത്ര ജില്ലയിലെ പുരാവസ്തു സർവേയിൽ ബി.സി.ഇ 1000 മുതൽ 600 വരെയുള്ള കാലയളവിൽ  മൂന്ന് തലങ്ങളിലുള്ള അധിവാസമേഖലകളുടെ ഒരു ശ്രേണി കണ്ടുപിടിക്കപ്പെട്ടിട്ടുണ്ട്.
ഇത് ഗംഗാതടത്തിലെ മറ്റ് ഭാഗങ്ങളിൽ പുരാവസ്തുഗവേഷണത്തിൽ കണ്ടെത്തിയിട്ടുള്ള രണ്ട് തലങ്ങളിലുള്ള അധിവാസമേഖലകളിൽ നിന്ന് വ്യത്യസ്തമാണ്.
മിക്ക പി‌ജി‌ഡബ്ല്യു മേഖലകളും ചെറുകാർഷിക ഗ്രാമങ്ങളാണെങ്കിലും, നിരവധി പി‌ജി‌ഡബ്ല്യു മേഖലകൾ താരതമ്യേന വലിയ വാസസ്ഥലങ്ങളായി ഉയർന്നുവന്നു, അവ പട്ടണങ്ങളായി കരുതപ്പെടുന്നു; ഇവയിൽ ഏറ്റവും വലുത് കിടങ്ങുകൾ,  മരംകൊണ്ടുള്ള വേലികൾ എന്നിവ ഉപയോഗിച്ച് സുരക്ഷിതമാക്കപ്പെട്ടതായിരുന്നു.
അഥർവ്വവേദത്തിൽ (XX.127) "കുരുക്കളുടെ രാജാവായ" പരീക്ഷിത്തിനെ അഭിവൃദ്ധിപ്രാപിച്ച മണ്ഡലത്തിന്റെ മഹത്തായ ഭരണാധികാരിയായി വിശേഷിപ്പിക്കുന്നു.
ശതപഥബ്രാഹ്മണം പോലുള്ള പിൽക്കാലവേദഗ്രന്ഥങ്ങൾ പരീക്ഷിത്തിന്റെ മകനായ ജനമേജയനെ , അശ്വമേധയാഗം നടത്തിയ മഹാനായ ജേതാവായി പ്രകീർത്തിക്കുന്നു.
കുരു രാജ്യത്തിന്റെ ഏകീകരണത്തിനും ശ്രൗത ആചാരങ്ങളുടെ വിപുലീകരണത്തിനും പ്രധാനപങ്കു വഹിച്ചവരാണ് ഈ രണ്ടു രാജാക്കന്മാർ.
പിൽക്കാല ഇതിഹാസപാരമ്പര്യമായ മഹാഭാരതത്തിൽ ഇവർ പ്രധാനകഥാപാത്രങ്ങളാണ്.
സാൽവ (അല്ലെങ്കിൽ സാൽവി) ഗോത്രത്താലുള്ള പരാജയത്തിനുശേഷം കുരു രാജ്യത്തിന്റെ പതനം ആരംഭിച്ചു.
വേദസംസ്കാരത്തിന്റെ കേന്ദ്രം കിഴക്ക്, പാഞ്ചാലത്തേക്കു മാറിയതും ഈ പതനത്തിനു കാരണമായി.
വേദകാലത്തിനുശേഷമുള്ള സംസ്കൃതസാഹിത്യമനുസരിച്ച്, ഹസ്തിനപുരി വെള്ളപ്പൊക്കത്തിൽ നശിച്ചതിനുശേഷം കോസംബി കുരു തലസ്ഥാനമായി മാറി.
വേദകാലഘട്ടത്തിനുശേഷം (ബി.സി.ഇ 6-ആം നൂറ്റാണ്ടോടെ) കുരു രാജവംശം, കുരു, വത്സ ജനപദങ്ങളായി പരിണമിച്ചു.
കുരുരാജവംശത്തിലെ വത്സശാഖയെ പിന്നീട് കോസംബി, മഥുര ശാഖകളായി വിഭജിക്കപ്പെട്ടു.
കുരുരാജ്യമായി പരിണമിച്ച ഗോത്രവർഗ്ഗക്കാർ ഭൂരിഭാഗവും അർദ്ധ നാടോടികളായ, ഇടയഗോത്രക്കാരായിരുന്നു.
എന്നാൽ, പടിഞ്ഞാറൻ ഗംഗാ സമതലത്തിലേക്കുള്ള കുടിയേറ്റം നെല്ലിന്റെയും ബാർലിയുടെയും കൃഷിക്ക് കൂടുതൽ പ്രാധാന്യം നൽകി.
ഈ കാലഘട്ടത്തിലെ വേദസാഹിത്യം മിച്ച ഉൽപാദനവളർച്ചയെയും കരകൗശലതൊഴിലാളികളുടെയും ആവിർഭാവത്തെയും സൂചിപ്പിക്കുന്നു.
ഈ കാലഘട്ടത്തിൽ രചിക്കപ്പെട്ട അഥർവ്വവേദത്തിലാണ് "കറുത്ത ലോഹം" എന്ന പേരിൽ ഇരുമ്പ് ആദ്യമായി പരാമർശിക്കപ്പെടുന്നത്.
ഋഗ്വേദ കാലഘട്ടത്തിലെ ആര്യ , ദാസ എന്ന ഇരട്ട സമ്പ്രദായത്തിൽനിന്ന് ചതുർവർണ്ണ സമ്പ്രദായത്തിലേക്കുള്ള മാറ്റമായിരുന്നു മറ്റൊരു പ്രധാന വ്യത്യാസം.
മൗര്യൻ കാലഘട്ടത്തിനുമുമ്പുള്ള (ഗംഗാ താഴ്‌വര) കുരു നാണയം, 350–315 ബി.സി.ഇ.
ഇതിഹാസ സാഹിത്യത്തിൽ
മഹാഭാരതം എന്ന ഇതിഹാസകാവ്യം കുരു വംശത്തിന്റെ രണ്ട് ശാഖകൾ തമ്മിലുള്ള പോരാട്ടത്തെക്കുറിച്ച് പറയുന്നു.
എന്നിരുന്നാലും, വിവരിച്ച നിർദ്ദിഷ്ട സംഭവങ്ങൾക്ക് ചരിത്രപരമായ എന്തെങ്കിലും അടിസ്ഥാനമുണ്ടോ എന്നതിന് പുരാവസ്തുതെളിവുകൾ ലഭിച്ചിട്ടില്ല.
മഹാഭാരതത്തിന്റെ നിലവിലുള്ള പാഠം വികസനത്തിന്റെ പല തലങ്ങളിലൂടെ കടന്നുപോയിട്ടിട്ടുണ്ട്.
മഹാഭാരതത്തിൽ, ചരിത്രത്തിൽ ഇടംപിടിച്ചിട്ടുള്ള രാജാക്കന്മാരായ പരീക്ഷിത്തും ജനമേജയനും കുരുരാജവംശത്തിന്റെ പ്രതിനിധികൾ ആയി പ്രത്യക്ഷപ്പെടുന്നു.
കുരു രാജാവായ ധൃതരാഷ്ട്ര വൈചിത്രവീര്യനെക്കുറിച്ച് യജുർവേദത്തിന്റെ കഥകസംഹിതയിൽ (ബി.സി.ഇ1200–900), പരാമർശിച്ചിരിക്കുന്നു.
ഋഗ്വേദത്തിൽ പരാമർശിച്ചിരിക്കുന്ന സുദാസിന്റെ പിൻതലമുറക്കാരനായിട്ടാണ് ധൃതരാഷ്ട്രരെ വിശേഷിപ്പിച്ചിട്ടുള്ളത്.
ഗുർണാം സിംഗ് ഇംഗ്ലീഷ് വിലാസം https://ml.wikipedia.org/wiki/Gurnam_Singh
മാർച്ച് 8, 1967 മുതൽ നവംബർ 25, 1967 വരെയും പിന്നീട് ഫെബ്രുവരി 17, 1969 മുതൽ മാർച്ച്  27, 1970 വരെയും പഞ്ചാബ് മുഖ്യമന്ത്രി ആയിരുന്ന ഒരു രാഷ്ട്രീയപ്രവർത്തകനാണ് ഗുർണാം സിംഗ് (Gurnam Singh) (25 ഫെബ്രുവരി 1899 – മരണാം 31 മെയ് 1973 ഡൽഹിയിൽ ) .
ശിരോമണി അകാലി ദൾ പാർട്ടിയിൽ നിന്നുമുള്ള ആദ്യ മുഖ്യമന്ത്രിയാണ് ഇദ്ദേഹം.
കോൺഗ്രസ്സ് സഹായത്തോടെ അടുത്ത മുഖ്യമന്ത്രി ആയ ലക്‌മൻ സിംഗ് ഗിൽ പിന്തുണ പിൻവലിച്ചതിനെത്തുടർന്നാണ് ആദേഹത്തിന്റെ മുഖ്യമന്ത്രിസ്ഥാനം നഷ്ടമാവുന്നത്.
31 മെയ് 1973 ന്- ഡൽഹിയിൽ വച്ചുണ്ടായ ഒരു വിമാനാപകടത്തിൽ ആണ് ഗുർണാം സിംഗ് മരണാമടഞ്ഞത്.
ഗുർദയാൽ സിങ് ഇംഗ്ലീഷ് വിലാസം https://ml.wikipedia.org/wiki/Gurdial_Singh
പഞ്ചാബി സാഹിത്യകാരനാണ് ഗുർദയാൽ സിങ്.
1957 ൽ ഭഗൻവാല എന്ന ചെറുകഥയിലൂടെയാണ് സാഹിത്യലോകത്ത് എത്തിയത്.
1964 ൽ പ്രസിദ്ധീകരിച്ച മഢീ  ദിവാ യാണ് ആദ്യ നോവൽ.
1989 ൽ ഇതേ പേരിൽ ചലച്ചിത്രവും പുറത്തിറങ്ങി.
1998 ൽ പത്മശ്രീയും 1999 ൽ ജ്ഞാനപീഠവും നൽകി രാജ്യം അദേഹത്തെ ആദരിച്ചു.
ഗുർദയാൽ സിങ് 1933 ജനുവരി 10-നു ജഗത് സിങിന്റേയും നിഹാൽ കൗറിന്റേയും മകനായി പഞ്ചാബിലെ ബെയിനി ഫെറ്റെ എന്ന ഗ്രാമത്തിൽ ജനിച്ചു.
2016 ആഗസ്ത് 16 ന് അന്തരിച്ചു.
1957 ൽ ഭഗൻവാല എന്ന ചെറുകഥയിലൂടെ സാഹിത്യ ജീവിതം ആരംഭിച്ചു.
പതിനഞ്ചു നോവലുകൾ, പത്തു ബാലസാഹിത്യകൃതികൾ, ഒരു നാടകം, ഒരു ഏകാങ്ക നാടകം എന്നിവ രചിച്ചിട്ടുണ്ട്.
മഢീ കാ ദിവാ, അഥചാന്ദ്നി രാത്, ഘർ ഔർ രാസ്താ, പാഞ്ച്വാം പഹർ, പരമ തുടങ്ങിയവ പ്രസിദ്ധ നോവലുകൾ.
റഷ്യൻ ഭാഷയിലേക്ക് കൃതികൾ വിവർത്തനം ചെയ്യപ്പെട്ടിട്ടുണ്ട്.
പഞ്ചാബ് സാഹിത്യ അക്കാദമി അവാർഡ് 1975 ൽ ലഭിച്ചു.
സോവിയറ്റ് ലാൻഡ് നെഹ്റു അവാർഡ് (1986) ഭായി വീർസിംഗ് ഫിക്ഷൻ അവാർഡ് (1992) ശിരോമണി ശിത്കാർ പുരസ്കാരം (1992) ജ്ഞാന പീഠ പുരസ്കാരം (1999) പത്മശ്രീ പുരസ്കാരം (1998) ലും ലഭിച്ചു.
ഗുർദാസ്പൂർ ജില്ല ഇംഗ്ലീഷ് വിലാസം https://ml.wikipedia.org/wiki/Gurdaspur_District
പഞ്ചാബിലെ ഇന്ത്യാപാക് അതിർത്തിയിൽ സ്ഥിതി ചെയ്യുന്ന ജില്ലയാണ് ഗുർദാസ്പൂർ ജില്ല.
ഗുർദാസ്പൂർ പട്ടണമാണ് ജില്ല ആസ്ഥാനം.
അമൃതസർ, പത്താൻകോട്ട്, കപുർത്തല, ഹോശിയാപൂർ എന്നീ ജില്ലകൾ ഗുർദാസ്പൂർ ജില്ലയുടെ അയൽ ജില്ലകളാണ്.
പാകിസ്താൻ പഞ്ചാബിലെ നരൊവാൽ ജില്ലയാണ് ഗുർദാസ്പൂർ ജില്ലയുടെ അന്തരാഷ്ട്ര അതിർത്തി.
ജനസംഖ്യയിൽ പഞ്ചാബിലെ ജില്ലകളിൽ മൂന്നാം സ്ഥാനത്താണ് ഗുർദാസ്പൂർ.
(ലുധിയാന, അമൃത്സർ എന്നീ രണ്ടിനും ശേഷം).
ബട്ടാല ആണ് ജില്ലയിലെ ഏറ്റവും വലിയ പട്ടണം.
ഗുര്യാ ജി എന്ന ഒരു ബ്രാഹ്മണനൻ 17ആം നൂറ്റാണ്ടിൽ സ്ഥാപിച്ചതാണത്രേ ഈ പ്രദേശം .
കൗശല ഗോത്രത്തിൽപ്പെട്ട ഗുര്യയാ ജി യുടെ പേരിൽ ആണ് ജില്ല ഇന്ന്.
ഭരണ സംവിധാനം തഹ്സിൽ Tehsil Sr. No. Subdivision /Tehsil Inhabited Villages Uninhabited Villages Area(km 2 ) Population Density Per km 2 1.
Gurdaspur 679 37 1,369 744,092 544 2.
Batala 347 5 936 618,105 660 3.
Dera Baba Nanak 131 6 305 115,660 379 Total 1,157 48 2,610 1,477,857 566 സബ് തഹ്സിൽ Sub-Tehsil Sr. No. Sub Tehsil Name 1.
Kahnuwan 2.
Kalanaur 3.
Sri Hargobindpur 4.
Qadian 5.
Dinanagar 6.
Fatehgarh Churian 7.
Dhariwal 8.
Naushera Majha Singh സി.ഡി. ബ്ലോക്ക് C.D. Blocks Sr. No. Block Name 1.
Gurdaspur 2.
Dhariwal 4.
Kahnuwan 5.
Batala 7.
Fatehgarh Churian 8.
Dera Baba Nanak 9.
Sri Hargobindpur 10.
Qadian 11.
Dorangla മുൻസിപാലിറ്റി Municipal Name Sr. No. Municipal Name 1.
Dhariwal 3.
Dinanagar 4.
Batala 5.
Sri Hargobindpur 6.
Dera Baba Nanak 7.
Qadian
ഗുർദാസ്പൂർ
ഇന്ത്യയിലെ പഞ്ചാബ് സംസ്ഥാനത്തിലെ ഗുർദാസ്പൂർ ജില്ലയുടെ ആസ്ഥാന നഗരമാണ് ഗുർദാസ്പൂർ .
ഇന്ത്യയുടെ വടക്ക് കിഴക്ക് ഭാഗത്തായാണ് ഇതിന്റെ സ്ഥാനം.
ബിയാസ്, രവി നദികൾക്കിടയിൽ സ്ഥിതി ചെയ്യുന്നു.
ഇന്ത്യ-പാകിസ്താൻ അതിർത്തിയിൽ നിന്ന് 10 കിലോമീറ്റർ ആണ് ഇവിടേക്കുള്ള ദൂരം.
ഗുർദാസ്പൂർ ജില്ലയുടെ പ്രധാന ആസ്ഥാനങ്ങളെല്ലാം ബാടാലയിലും ഗുർദാസ്പൂരിലുമായാണ് സ്ഥിതി ചെയ്യുന്നത്.
മഹാന്ത് ഗുരിയാസ് ദാസ് ജി എന്നയാളുടെ കാലശേഷമാണ് ഗുർദാസ്പൂരിന് ഈ പേര് ലഭിച്ചത്.
ഈ നഗരത്തിൽ നിന്ന് 26 കി.
മി അകലെയുള്ള കലാനൂർ എന്ന സ്ഥലത്തുവെച്ചാണ് അക്ബർ ചക്രവർത്തിയുടെ കിരീടധാരണം നടന്നത്.
ബൈറാഖാന്റെ മഖ്ബറ സ്ഥിതി ചെയ്യുന്ന പ്രദേശം കൂടിയാണ് കലാനൂർ.
ഗുർദീപ് സിംഗ്
ഇന്ത്യയിലെ കർണാടകയിൽ നിന്നുള്ള ഒരു പ്രൊഫസറാണ് ഗുർദീപ് സിംഗ് .
കർണ്ണാടകത്തിലെ ഹാസനിലെ എസ്‌ഡിഎം ആയുർവേദ ഹോസ്പിറ്റലിലെ പോസ്റ്റ് ഗ്രാജുവേറ്റ് സ്റ്റഡീസിന്റെ ഡയറക്ടറും ഒരു മുതിർന്ന പ്രൊഫസറും ആണ്.
ചരക സംഹിത എന്ന ആയുർവേദകൃതിയിൽ അദ്ദേഹത്തെ ആധികാരികനായി കണക്കാക്കുന്നു.
വൈദ്യശാസ്ത്രരംഗത്തെ സംഭാവനകൾക്കായി 2020 ൽ ഗുജറാത്ത് സംസ്ഥാനത്തിന് കീഴിൽ ഇന്ത്യയിലെ നാലാമത്തെ പരമോന്നത സിവിലിയൻ അവാർഡായ പത്മശ്രീ അദ്ദേഹത്തിന് ലഭിച്ചു.
ഗുർദാസ് മാൻ
പ്രമുഖ പഞ്ചാബി ഗായകനും  ഗാന രചയിതാവുമാണ് ഗുർദാസ് മാൻ (ജ: 4 ജനുവരി 1957 -ഗിദ്ദാർബാഹ).
പഞ്ചാബ് വൈദ്യുതി ബോർഡിലെ ഒരു ജീവനക്കാരനായി ഔദ്യോഗിക ജീവിതം ആരംഭിച്ച മാൻ 1980 ൽ പുറത്തിറങ്ങിയ ദിൽ ദാ മാംലാ ഹെ എന്ന ഗാനത്തിലൂടെയാണ് ദേശീയ ശ്രദ്ധപിടിച്ചുപറ്റിയത്.
ഇരുപതിലധികം  ചലച്ചിത്രങ്ങളിലും അഭിനയിച്ചിടുള്ള മാൻ ഇതുവരെ 34 ആൽബങ്ങളും 305 ഗാനങ്ങളും രചിച്ചിട്ടുണ്ട്.
ഗുർദേവ് ഖുഷ്
ഗുർദേവ് ഖുഷ് (ജനനം ആഗസ്ത് 22, 1935) ഒരു ഒരു അഗ്രോണമിസ്റ്റും ജനറ്റിസിസ്റ്റും ആയിരുന്നു.
ക്രമാതീതമായ ജനസംഖ്യാവർദ്ധനവിന്റെ സമയത്ത് നെല്ലിന്റെ ആഗോളവിതരണം വർദ്ധിപ്പിക്കാനും മെച്ചപ്പെടുത്താനും നടത്തിയ അദ്ദേഹത്തിന്റെ സംഭാവനകൾക്ക് അദ്ദേഹം  Henry Beachell നോടൊപ്പം1996 ലെ വേൾഡ് ഫുഡ് പ്രൈസ് സ്വീകരിച്ചു.
1955ൽ പഞ്ചാബ് അഗ്രിക്കൾച്ചറൽ യൂണിവെഴ്സിറ്റിയിൽ നിന്ന് ബി.എസ്ഇ ബിരുദവും 1960 ൽ ഡേവിസിലെ കാനഡ സർവ്വകലാശാലയിൽ നിന്ന് പി. എച്ച്. ഡി യും കരസ്ഥമാക്കി.
കാനഡ സർവ്വകലാശാലയിൽ ഏഴുവർഷക്കാലം തക്കാളിയുടെ ജീനോമിനെക്കുറിച്ച് പഠിച്ച അദ്ദേഹം ഫാക്കൽറ്റി അംഗമായി പ്രവർത്തിച്ച ശേഷം ഫിലിപ്പീൻസിലെ  അന്തർദേശീയ നെല്ല് ഗവേഷണ ഇൻസ്റ്റിറ്റ്യൂട്ടിൽ (IRRI) പ്ലാന്റ് ബ്രീഡറായി ചേർന്നു.
വളർച്ചയെ പോഷിപ്പിച്ച് ലോകത്തെ വികസിപ്പിക്കാനും കാർഷികസമ്പത്ത്‌വ്യവസ്ഥയെ പിന്താങ്ങാനും തുടർവികസനം നടത്തിക്കൊണ്ടിരിക്കുന്ന നെല്ലിനങ്ങളുടെ 1972 ൽ അദ്ദേഹം പ്ലാന്റ് ബ്രീഡിംഗ് ഡിപ്പർട്ട്മെന്റിൽ മേധാവിയായി നിയമിതനായ അദ്ദേഹം 20 വർഷത്തോളം ജനിതകഗവേഷണവും ബ്രീഡിംഗും നടത്തുകയും നേതൃത്വം വഹിക്കുകയും ചെയ്തു.
ആ സമയം സെമി-ഡ്വാർഫ് ഐആർ36 പോലെയുള്ള 300 ഓളം നൂതനമായ നെൽവർഗ്ഗങ്ങളുടെ വികസനത്തിന് അദ്ദേഹം ഒരു പ്രധാന പങ്കു വഹിച്ചു.
1966ൽ 257 മില്ല്യൺ ടൺ ഉണ്ടായിരുന്ന ലോകത്തെ നെല്ലിന്റെ ഉൽപ്പാദനം 2006 ൽ 626 മില്ല്യൺ ടൺ ആയി ഉയർന്നു.
പ്രിൻസിപ്പൽ പ്ലാന്റ് ബ്രീഡർ, പ്ലാന്റ് ബ്രീഡിംഗ് ജനറ്റിക്സ്, ബയോകെമിസ്ടി എന്നീ വിഭാഗങ്ങളൂടെ തലവൻ എന്നീ നിലകളിൽ ഫെബ്രുവരി 2002 ന് ഐആർആർഐ യിൻ നിന്ന് വിരമിച്ചു.
ബോർലോഗ് പുരസ്ക്കാരം (1977), ജപ്പാൻ പ്രൈസ് (1987), വേൾഡ് ഫുഡ് പ്രൈസ് (1996), പദ്‌മശ്രീ (2000) കൃഷിയിൽ വൂൾഫ് പ്രൈസ് (2000) എന്നിവ ഉൾപ്പെടെ ഖുഷ് ധാരാളം അവാർഡുകൾ കരസ്ഥമാക്കിയിട്ടുണ്ട്.1995 ൽ അദ്ദേഹം റോയൽ സൊസൈറ്റി യുടെ ഫെലോ ആയും 1991 ൽ നാഷനൽ അക്കാഡമി ഓഫ് അഗ്രിക്കൾച്ചറൽ സയൻസസിന്റ് ഫോറിൻ ഫെലോ ആയും തെരഞ്ഞെടുക്കപ്പെട്ടു.
ഈ എന്ന ലേഖനം about a geneticist or evolutionary biologist ഒരു stub ആണ്.
ഗുർപ്രീത് സിംഗ് ഇംഗ്ലീഷ് വിലാസം https://ml.wikipedia.org/wiki/Gurpreet_Singh_(sport_shooter) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഇന്ത്യൻ സ്പോർട്ട്സ് ഷൂട്ടിങ്ങ് താരമാണ് ഗുർപ്രീത് സിങ്.2010-ൽ ഇന്ത്യയിൽ വച്ചുനടന്ന കോമൺവെൽത്ത് ഗെയിംസിൽ ഗുർപ്രീത് സിങ് സ്വർണ്ണം കരസ്ഥമാക്കി.2010 ഒക്ടോബർ 7-ന് വിജയ് കുമാറിനോടൊപ്പം 25 മീറ്റർ എയർ റൈഫിൾസ് ഗ്രൂപ്പ് വിഭാഗത്തിൽ ഗുർപ്രീത് സിങ് സ്വർണ്ണം കരസ്ഥമാക്കി.2010 ഒക്ടോബർ 7-നുതന്നെ ഓംകാർ സിങിനോടൊപ്പംമെൻസ് പത്ത് മീറ്റർ എയർപിസ്റ്റൾസ് ലിഭാഗത്തിൽ സ്വർണ്ണ മെഡൽ കരസ്ഥമാക്കി.
അദ്ദേഹം 2010 കോമൺവെൽത്ത് ഗയിംസിൽ ഇരുപത്തഞ്ചു മീറ്റർ റാപിഡ് ഫയർ വിഭാഗത്തിൽ ഒരു വ്യക്തിഗത വെങ്കല മെഡൽ കരസ്ഥമാക്കി.
ആർമി മാർക്ക്‌സ്മാൻഷിപ് യൂണിറ്റിൽ (എ.എം.യു) സുബേദറാണ് 28-കാരനായ ഗുർപ്രീത് സിങ്.
ഒളിംപിക്സ് യോഗ്യത
ജർമനിയിലെ മ്യൂണിക്കിൽ നടന്ന ലോകകപ്പ് ഷൂട്ടിങ് ചാമ്പ്യൻഷിപ്പിൽ 10 മീറ്റർ എയർ റൈഫിളിൽ 154.6 പോയിന്റോടെ ഗുർപ്രീത് സിങ് റിയോ ഡി ജനൈറോയിൽ 2016-ൽ നടക്കുന്ന ഒളിമ്പിക്‌സിന് യോഗ്യത നേടി.
നാലാം സ്ഥാനമാണ് ലോകകപ്പിൽ ഗുർപ്രീത് സിങിന് ലഭിച്ചത്.
എ.എം.യുവിൽ നിന്ന് ഒളിമ്പിക് യോഗ്യത നേടുന്ന രണ്ടാമത്തെയും മൊത്തത്തിൽ അഞ്ചാമത്തെയും ഇന്ത്യൻ താരമാണ് ഗുർപ്രീത് സിങ്.
ഗുർജിത് കോർ
ഒരു ഇന്ത്യൻ വനിത ഹോക്കി കളിക്കാരിയാണ് ഗുർജിത് കോർ.
ഇന്ത്യൻ ടീമിലെ ഡിഫെൻഡറും, ഡ്രാഗ് ഫ്ലിക്കറുമായിരുന്നു.
ഇന്ത്യയെ പ്രതിനിധീകരിച്ച് അന്തർദേശീയ തലത്തിൽ കളിച്ചിട്ടുണ്ട്, ഏറ്റവും അടുത്ത കളി ഹോക്കി ലോകകപ്പ് 2018 ആണ്.
തന്റെ എട്ട് ഗോളുകളോടെ ഇന്ത്യൻ ടീമിലെ മികച്ച ഗോൾ സ്കോറർ ആയി ഗുർജിത്.
അന്ന് ഇന്ത്യൻ ടീം കോണ്ടിനെന്റൽ ചാമ്പ്യൻസായി.
2018 ജൂലൈ യോടെ 53 കളികൾ അവർ കളിച്ചിട്ടുണ്ട്.
1995 ഒക്ടോബർ 25 -ന്  പഞ്ചാബ്, അമൃത്സറിലെ മിയാദി കാലൻ ഗ്രാമത്തിലെ ഒരു കർഷക കുടുംബത്തിലാണ് ഗുർജിത് കോർ ജനിച്ചത്.
സത്നാം സിങ്, ഹാർജിന്ദർ  കോർ എന്നിവർ മാതാപിതാക്കൾ‍.
ഒരു മൂത്ത ചേച്ചിയുണ്ട്, പ്രദീപ് കോർ എന്നാണ് പേര്.
തന്റെ രണ്ട് മക്കൾക്കും നല്ല വിദ്യഭ്യാസം നൽകണം എന്നുള്ളത് മാതാപിതാക്കൾക്ക് നിർബന്ധമായിരുന്നു.
അതുകൊണ്ടുതന്നെ അവിടത്തെ പൊതു സ്ക്കൂളിൽ ചേർക്കാതെ അവരെ 13 കിമീ അകലെയുള്ള അഞ്ചാനയിലെ ഒരു സ്വാകര്യ സ്ക്കൂളിൽ ചേർത്തു.
ഗുർജിത്തിന്റെ അച്ഛൻ തന്റെ സൈക്കിളിൽ അവരെ സ്ക്കൂളിലാക്കുകയും, തിരിച്ച് വീട്ടിലെത്തിക്കാൻ വൈകുന്നേരം അവിടെ കാത്തുനിൽക്കുകയും ചെയ്യുമായിരുന്നു.
പക്ഷെ യാത്ര ബുദ്ധിമുട്ടുള്ള കാര്യമായതിനാൽ അവരെ 70കിമീ അകലെയുള്ള പഞ്ചാബ്, തരാൻ തരാൻ ജില്ലയിലെ കൈറോണിലെ  ഒരു ബോർഡിംഗ് സ്ക്കൂളിൽ ചേർത്തു.
പ്രശസ്തവും, പഴക്കംചെന്നതുമായ ഒരു വനിത ഹോക്കി നേഴ്സറിയാണ് കൈറോൺ.
അവിടെവച്ചാണ് ആ സഹോദരിമാർ കായികത്തിൽ അവരുടെ താത്പര്യത്തെ തിരിച്ചറിയുന്നത്.
അവരുടെ ഹോക്കിയിലെ മികവുകൊണ്ട്, ഗവർണമെന്റ് വിങ് ഓഫ് സ്ക്കൂളുകളിൽ സൗജന്യ വിദ്യഭ്യാസവും, ഭക്ഷണവും ലഭിച്ചു.
അത് അവരുടെ മാതാപിതാക്കൾക്ക് വലിയ ആശ്വാസമായിരുന്നു.
2011 വരെ ഗുർജിത് കോർ പഠനം തുടർന്നു.
തന്റെ പഠനവും, പരിശീലനവും തുടരാനായി ജലന്ദറിലെ ലയാൽപൂർ കാൽസ കോളേജ് ഫോർ വുമെൻ -ൽ ചേർന്നു.
അവിടെവച്ചാണ് ഡ്രാഗ് ഫ്ലിക്കിൽ ശ്രദ്ധ കേന്ദ്രീകരിക്കുന്നത്.
പിന്നീട് ഇൻത്യൻ റെയിൽവേയിൽ അലഹാബാദിൽ ജൂനിയർ ക്ലെർക്കായി .
ഔദ്യോഗിക ജീവതം
2014 സീനിയർ നാഷ്ണൽ‍ ക്യാമ്പിലേക്ക്  വിളിക്കുമ്പോഴാണ് ഇന്ത്യക്കുവേണ്ടി കളിക്കാൻ 
ഗുർജിത്തിന് അവസരം ലഭിക്കുന്നത്.
പക്ഷെ ടീമിൽ നല്ലൊരു സ്ഥാനം ഉണ്ടാക്കുവാൻ അവർക്ക് കഴിഞ്ഞില്ല.
2017 -ഓടെയാണ് ടീമിന്റെ സ്ഥിര അംഗമായി ഗുർജിത്ത് മാറിയത്.
പിന്നീട് 2017  മാർച്ചിൽ കാനഡ ടെസ്റ്റ് സീരീസിലും, 2017 ഏപ്രിലിൽ ഹോക്കി വേൾഡ് ലീഗ് രണ്ടാം റൗണ്ടിലും, 2017 ജൂലൈയിൽ ഹോക്കി ലോക കപ്പ് സെമിഫൈനൽസിലും കളിച്ചു.
ഗുർജിത്തിനെ ഇന്ത്യയുടെ ഡച്ച് ഹെഡ് കോച്ചായ സ്ജോയെർഡ് മാരിജിനെ  ഡ്രാഗ് ഫ്ലിക്ക് ചെയ്യാൻ പ്രോത്സാഹിപ്പിക്കുകമായിരുന്നു, അത് കളിയുടെ മികവ് വർദ്ധിപ്പിച്ചു.
"ഞാൻ ഇതിനുമുമ്പ് ഉപയോഗിച്ചിരുന്ന സ്റ്റിക്കിൽ മതിയാവുന്ന് ശക്തി നൽകാൻ കഴിഞ്ഞിട്ടില്ലായിരുന്നു, ഞങ്ങൾ ഹോളണ്ടിലേക്ക് പോയപ്പോൾ മരിജിനെ എന്നോട് വേറൊരു സ്റ്റിക്കുപയോഗിച്ച് ഡ്രാഗ് ഫ്ലിക്ക് ചെയ്യാൻ ആവശ്യപ്പെട്ടു, ആ സമയത്ത് ഞാൻ കുറച്ചുകൂടെ ശക്തിവതിയായി. ആ മാറ്റം എന്നെ ഒരുപാട് സഹായിച്ചിട്ടുണ്ട്."
എന്ന് ട്രിബൂണെയിലെ ഒരു അഭിമുഖത്തിൽ ഗുർജിത് പറഞ്ഞു.
മരിജിനെ ഗുർജിത്തിന് ഡച്ച് കോച്ചായ ടൂൺ സിയെപ്മാനുമൊത്ത് ഒരു ട്രെയിനിംഗ് സെക്ഷനും നൽകിയിരുന്നു.
അവിടെവച്ചായിരുന്നു ഡ്രാഗ് ഫ്ലിക്കിന്റെ അടിസ്ഥാനം ഗുർജിത്തിൽ‍ കൂടുതൽ ബലമായത്.
2017  ഏഷ്യൻ കപ്പായിരുന്നു ഗുർജിത് കോറിന്റെ തിളക്കമാർന്ന് സമയം, അപ്പോൾ ഇന്ത്യൻ ടീം കോണ്ടിനെന്റൽ ചാമ്പ്യനാകുകയും, എട്ട് ഗോളുകളോടെ ഗുർജിത് കൂടുതൽ  ഗോളുകൾ നേടിയ മൂന്നാമത്തെ കളിക്കാരിയായി മാറുകയും ചെയ്തു.
ഇന്ത്യയുടെ ടോപ്പ് സ്കോററുമായിരുന്നു അവർ.
ക്വാർട്ടർ ഫൈനലിൽ ഖസാക്കിസ്ഥാനെതിരെ ഒരു ഹാട്രിക്കുടക്കം  ഏഴ് പെനാൽട്ടി നേടി.
സെമി ഫൈനലിൽ  ഡിഫൻഡിംഗ് ചാമ്പ്യന്മാരായ ജപ്പാനിനെതിരെ രണ്ട് പ്രാവശ്യം സ്കോർ ചെയ്തു.
2018 കോമൺവെൽത്ത് ഗെയിംസിലും മികച്ച പ്രകടം ഗുർജിത് കോർ കാഴ്ചവച്ചു.
ആസാറ്റ്രേലിയയിലായിരുന്നു അത് നടന്നത്.
അവിടെ ഇന്ത്യ നാലാം സ്ഥാനം കൈവരിച്ചു.
4-1 -ൽ മലേഷ്യയുമായി ജയിക്കാൻ ഗുർജിതിന്റെ രണ്ട് പെനാൾടി കോർണറുകൾ സഹായിച്ചു.
ഹോക്കി വേൾഡ് കപ്പ് സ്ക്വാഡിന്റെ ഇന്ത്യയുടെ ഡിഫെൻഡറും, ഡ്രാഗ് ഫ്ലിക്കറുമാണ് ഗുർജിത് കോർ.
കുവിയറുടെ ചുണ്ടൻ തിമിംഗിലം ഇംഗ്ലീഷ് വിലാസം https://ml.wikipedia.org/wiki/Cuvier%27s_beaked_whale
നീണ്ട ചുണ്ടുള്ള കുവിയറുടെ ചുണ്ടൻതിമിംഗിലത്തിന് ഡോൾഫിനോട് ഏറെ സാദൃശ്യമുണ്ട്.
ആഴക്കടലുകളിലാണ് ഇവയെ സാധാരണ കാണുക.
ഡോൾഫിന്റേതുപോലുള്ള മുഖവും കീഴ്‌‌ത്താടിയിൽ പുറത്തേയ്ക്ക് ഉന്തിയ ഒരു ജോഡി പല്ലുകളും ഇവയെ തിരിച്ചറിയാൻ സാധിയ്ക്കുന്നു.
കടുത്ത ചാരനിറത്തിലുള്ള ശരീരത്തിന്റെ മുൻഭാഗത്തിന് ഇളം മഞ്ഞ നിറമാണ്.
ഏഴ് മീറ്ററോളം നീളത്തിൽ വളരുന്ന ഇവയ്ക്ക് 2500 കിലോഗ്രാമിലധികം തൂക്കം ഉണ്ടാവും.
ചെറു കൂട്ടങ്ങളായാണ് സഞ്ചരിയ്ക്കുന്നത്.
ആഴക്കടലിലെ  മത്സ്യങ്ങളും കൂന്തലുകളുമാണ് പ്രധാന ആഹാരം.
ഇതുകൂടി കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Wikimedia Commons has media related to Ziphius cavirostris .
വിക്കിസ്പീഷിസിൽ Ziphius cavirostris എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കുവൈത്ത് ഇന്ത്യൻ എംബസി ഇംഗ്ലീഷ് വിലാസം https://ml.wikipedia.org/wiki/Embassy_of_India,_Kuwait ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കുവൈത്തിലെ ഏതാണ്ട് ആറു ലക്ഷത്തോളം ( കൃത്യമായ കണക്ക്നിലവിൽ എവിടെയും ലഭ്യമല്ല ) ഇന്ത്യക്കാരെ പ്രതിനിധീകരിക്കുന്നതും, നൂറ്റാണ്ട് പിന്നിട്ട ഇന്ത്യ - കുവൈത്ത് ബന്ധത്തെ ഊട്ടിയുറപ്പിക്കുന്നതുമാണു കുവൈത്തിലെ ഇന്ത്യൻ എംബസി ചരിത്രം
1961 ൽ കുവൈത്തിനു സ്വാതന്ത്ര്യം കിട്ടിയതിനുശേഷം ട്രേഡ് കമ്മിഷണർ കോൺസുലർ ജനറൽ എന്ന ഉദ്യോഗസ്ഥനെയാണ് ഭാരതം  നയതന്ത്രച്ചുമതലകൾക്ക് കുവൈത്തിൽ നിയോഗിച്ചത്.
പിന്നിട് 1962ൽ എംബസി യുടെ നിലവാരത്തിലേക്ക് ഉയർത്തുകയും ചെയ്തു.
ഇന്ത്യയുടെ   ഇപ്പോൾ നിലവിൽ ഉള്ള നയതന്ത്രകാര്യാലയം 1992 ൽ പ്രവർത്തനം ആരംഭിച്ചു.
ശ്രീ. പി. എൽ .
സിനായ് ആണ് ആദ്യത്തെ ട്രേഡ് കമ്മിഷണർ .
ഇത് വരെ 15 നയതന്ത്രപ്രതിനിധികൾ ഇവിടെ സേവനം അനുഷ്ഠിച്ചിട്ടുണ്ട് പ്രവർത്തന സമയം
കുവൈത്ത് സിറ്റിക്കടുത്ത് ഗൾഫ് സ്ട്രീറ്റിൽ ആണു ഇന്ത്യൻ എംബസിയുടെ ആസ്ഥാനം  .
പ്രവർത്തന സമയം രാവിലെ 8.30 മുതൽ വൈകിട്ട് 5 മണി വരെയാണ്.
വിവിധ സേവനങ്ങൾക്ക്  ടോക്കൺ നൽകുന്ന സമയം   - രാവിലെ 7.30മുതൽ 12 മണി വരെ, വൈകിട്ട് 2മണി മുതൽ 3.30വരെ.
മേൽവിലാസം
Diplomatic Enclave, Arabian Gulf Street P.O. Box 1450, Safat-13015, Kuwait Phone:22530600 , 22530612 - 14 Fax +965 2525811 അംബാസിഡർ
മി. സതീഷ് സി മേത്ത യാണു നിലവിൽ കുവൈത്തിലെ ഇന്ത്യൻ അംബാസിഡർ.
എംബസി നൽകുന്ന വിവിധ സേവനങ്ങളിൽ ചിലത് പുറം കരാറു നൽകിയിരിക്കുകയാണു.
അവയിൽ ചിലതാണു പാസ്പോർട്ട് സെവീസും, വിസ സർവീസും.
ലേബർ കാര്യങ്ങൾ, കുവൈത്ത് വിസ എടുക്കാൻ എംബസിയിൽ നിന്നും ലഭ്യമാക്കേണ്ട രേഖയായ അഫ്ഡവിറ്റുകൾ, വിവിധ സർട്ടിഫിക്കറ്റുകളുടെ അറ്റസ്റ്റേഷൻ എന്നിവയും, ലേബർ പരാതികളും വിശയങ്ങളുമാണു എംബസിയിൽ നിന്ന് നേരിട്ട് ലഭ്യമാകുന്ന സെവനങ്ങൾ.
പാസ്പോർട്ട് വിസ സേവനങ്ങൾ
പാസ്പോർട്ട് പുതുക്കി നൽകുക, കുവൈത്തിൽ ഇന്ത്യൻ ദമ്പതികൾക്ക് പിറക്കുന്ന കുട്ടികൾക്ക് പുതുതായി പാസ്പോർട്ട് അനുവദിക്കുക തുടങ്ങിയ സേവനങ്ങൾ ബി എൽ എസ് ഇന്റർ നാഷണൽ എന്ന കമ്പനിയാണു നൽകുന്നത്.
കൂടാതെ ഇന്ത്യയിലേക്ക് വിസ എടുക്കാനുള്ള സേവനവും ഈ കമ്പനി ചെയ്യുന്നു.
കമ്പനിയുടെ വെബ് സൈറ്റിൽ വിവിധ സേവനങ്ങളുടെ ഫീസും, അതിന്റെ നടപടി ക്രമങ്ങളൂം രേഖപ്പെടുത്തി വെച്ചിട്ടുണ്ട്.
കുവൈറ്റ് നയതന്ത്ര കാര്യാലയം Archived 2013-05-28 at the Wayback Machine .
കുവെമ്പു ഇംഗ്ലീഷ് വിലാസം https://ml.wikipedia.org/wiki/Kuvempu
കുപ്പള്ളി വെങ്കടപ്പഗൗഡ പുട്ടപ്പ ( കന്നഡ : ಕುಪ್ಪಳ್ಳಿ ವೆಂಕಟಪ್ಪಗೌಡ ಪುಟ್ಟಪ್ಪ) ( ഡിസംബർ 29 , 1904 - നവംബർ 11 1994 ) ഒരു കന്നഡ സാഹിത്യകാരനും കവിയുമാണ്.
20-ആം നൂറ്റാണ്ടിലെ ഏറ്റവും മഹാനായ കന്നഡ സാഹിത്യകാരനായി ഇദ്ദേഹം പരക്കെ കണക്കാക്കപ്പെടുന്നു.
കുവെംപു എന്ന തൂലികാ നാമത്തിലാണ് ഇദ്ദേഹം കൃതികൾ എഴുതിയിരുന്നത്.
1967-ൽ ജ്ഞാനപീഠ പുരസ്കാരത്തിന് അർഹനായ ഇദ്ദേഹം പുരസ്കാരം നേടുന്ന മൂന്നാമത്തെ വ്യക്തിയും ആദ്യ കന്നഡിഗയുമാണ്.
എം. ഗോവിന്ദ പൈയ്ക്ക് ശേഷം രാഷ്ട്രകവിയായി ഉയർത്തപ്പെട്ട രണ്ടാമത്തെ കന്നഡ സാഹിത്യകാരനാണ് ഇദ്ദേഹം.
രാമായണത്തിൻറെ പുനർവ്യാഖ്യാനമായ അദ്ദേഹത്തിൻറെ ശ്രീ രാമായണ ദർശനം എന്ന കൃതി ആധുനിക കന്നഡയിലെ മഹാകാവ്യമെന്ന് അറിയപ്പെട്ടു.
കുവെംപു ജാതിയുടെയും മതത്തിൻറെയും അതിര് കടന്ന വിശ്വ മാനവതാ വാദത്തെ പ്രതിപാദിച്ചു.
1958-ൽ ഭാരത സർക്കാർ പത്മഭൂഷൺ പുരസ്കാരം നൽകി ഇദ്ദേഹത്തെ ആദരിച്ചു.
അദ്ദേഹത്തിൻറെ ജയ ഭാരത ജനനിയ തനുജാതേ എന്ന കവിത കർണാടക സംസ്ഥാനത്തിൻറെ ഔദ്യോഗിക ഗീതമായി പ്രഖ്യാപിക്കപ്പെട്ടു.
ആദ്യകാല ജീവിതം കുപ്പള്ളിയിലെ കുവെംപുവിൻറെ വീട്
കുവെംപു ചിക്കമഗളൂർ ജില്ല, കൊപ്പ താലൂക്കിലെ ഹിരേകൊഡിഗെ എന്ന ഗ്രാമത്തിൽ വെങ്കടപ്പ ഗൌഡയുടെയും സീതമ്മയുടെയും മകനായി ജനിച്ചു.
എന്നാൽ തീർത്ഥഹള്ളി താലൂക്കിലെ കുപ്പള്ളി എന്ന ഇടത്താണ് കുവെംപു വളർന്നത്.
കെവെംപുവിനെ പഠിപ്പിക്കാൻ അച്ഛൻ വീട്ടിൽ തന്നെ ഒരു ഗുരുവിനെ ഏർപ്പാടാക്കി കൊടുത്തു.
അതാണ് ശിക്ഷണത്തിൻറെ തുടക്കം.
പിന്നീട് സെക്കൻടറി പഠനത്തിനായി തീർത്ഥഹള്ളിയിലെ എ.വി. സ്ക്കൂളിൽ പ്രവേശിച്ചു.
കുവെംപു 12 വയസ്സുള്ള കുട്ടിയായിരുന്നപ്പോൾ തന്നെ അദ്ദേഹത്തിൻറെ അച്ഛൻ അകാല മൃത്യുവടഞ്ഞു.
ഹൈസ്ക്കൂൾ വിദ്യാഭ്യാസം പൂർത്തിയാക്കിയത് മൈസൂരിലെ വെസ്ലിയൻ ഹൈസ്ക്കൂളിലാണ്.
1929ൽ കന്നഡ പ്രധാന വിഷയമാക്കി മഹാരാജാ കോളജിൽ നിന്നും ബിരുദം സ്വീകരിച്ചു.
1937 ഏപ്രിൽ 30ന് ഹേമാവതിയെ വിവാഹം കഴിച്ചു.
കുവെംപുവിൻറെ മക്കളിൽ പൂർണ്ണചന്ദ്ര തേജസ്വിയും താരിണി ചിദാനന്ദയും അറിയപ്പെട്ട എഴുത്തുകാരാണ്.
"പ്രകൃതിയുടെ മുന്നിൽ എല്ലാവരും സമാനരാണ്" എന്ന ജീവിതതത്ത്വമാണ് അദ്ദേഹം സ്വീകരിച്ചത്.
"രസൊ വൈ സഹ" എന്ന അദ്ദേഹത്തിൻറെ കൃതി കാവ്യ മീമാംസയെ കുറിച്ചുള്ളതാണ്.
പുതിയ സാഹചര്യങ്ങൾക്ക് അനുസരിച്ച് അദ്ദേഹം കന്നഡയിൽ പുതിയ് വാക്കുകൾ ഉണ്ടാക്കി.
1929ൽ മൈസൂരിലെ മഹാരാജാ കോളജിൽ കന്നഡ അദ്ധ്യാപകനായി കുവെംപു ഔദ്യോഗിക ജീവിതം ആരംഭിച്ചു.
1936ൽ ബെംഗലൂരു സെൻട്രൽ കോളജിൽ അസ്സിസ്റ്റൻറ് പ്രൊഫസറായി.
1946ൽ മഹാരാജാ കോളജിൽ പ്രൊഫസറായി.
1955ൽ മഹാരാജാ കോളജിലെ പ്രിൻസിപ്പലായി.
1956ൽ മൈസൂർ സർവ്വകലാശാലയുടെ വൈസ് ചാൻസലറായി 1960 വരെ സേവനം അനുഷ്ഠിച്ചു.
1987ൽ ശിവമൊഗ്ഗ ജില്ലയിൽ സർക്കാര് പുതിയ സർവ്വകലാശാല സ്ഥാപിച്ചപ്പോൾ കുവെംപുവിൻറെ പേര് അതിന് നൽകുകുകയായിരുന്നു.
കുവെംപുവിൻറെ കവിതകൾ പല സിനിമകളിൽ പാട്ടുകളായി.
ആളുകൾ എന്നും ഇഷ്ടപ്പെടുന്ന കവിതകളാണ് കുവെംപുവിൻറെ കവിതകൾ.
ജീവിത സന്ദേശം
ആദ്യകാലത്ത് കുവെംപു എഴുതിയിരുന്നത് ആംഗലേയ ഭാഷയിലാണ്.
പിന്നീടാണ് അദ്ദേഹം കന്നഡ സാഹിത്യത്തിലേക്ക് മാറിയത്.
മാതൃഭാഷയിൽ വിദ്യാഭ്യാസം എന്നതായിരുന്നു കുവെംപുവിൻറെ പ്രധാന ലക്ഷ്യം.
കന്നഡ ഭാഷയിലെ സംശോധനങ്ങൾക്ക് വഴിയൊരുക്കാനായി അദ്ദേഹം മൈസൂർ സർവ്വകലാശാലയിൽ കന്നഡ അധ്യയന സംസ്ഥെ എന്ന വിഭാഗത്തിന് രൂപം നൽകി.
പിന്നീട് ഈ പഠന കേന്ദ്രം അറിയപ്പെട്ടത് കുവെംപു കന്നഡ അധ്യന കേന്ദ്ര എന്ന പേരിലാണ്.
മൈസൂർ സർവ്വകലാശാലയിൽ ആയിരുന്നപ്പോൾ ശാസ്ത്രങ്ങളുടെയും ഭാഷകളുടെയും കാര്യത്തിൽ ശ്രദ്ധ കേന്ദ്രീകരിച്ചു.
കുവെംപുവിൻറെ ജീവിതം തന്നെ ഒരു സന്ദേശമാണ്.
ജാതി-മത-വിഭാഗീയതകൾക്ക് അദ്ദേഹം എതിരായിരുന്നു.
ശൂദ്ര തപസ്വി എന്ന നാടകത്തിൽ ഈ കാഴ്ച്ചപ്പാട് വ്യക്തമാണ്.
ശ്രീ രാമായണ ദർശനം എന്ന മഹാകാവ്യത്തിലുടെ അദ്ദേഹം രാമായണത്തിന് പുതിയ വ്യാഖ്യാനം നൽകി.
എല്ലാവരും ഉയർച്ച പ്രാപിക്കണം എന്ന ധ്യേയോദ്ദേശങ്ങളോടുകൂടിയ സർവ്വോദയ സങ്കൽപ്പത്തിൻറെ കാതലായ മുഹൂർത്തങ്ങൾ മഹാകാവ്യത്തിൽ ഉടുനീളം കാണാവുന്നതാണ്.
വിശ്വമാനവ സന്ദേശമാണ് കുവെംപുവിൻറെ സന്ദേശങ്ങളിൽ ശ്രദ്ധേയമായത്.
ജനിക്കുമ്പോൾ ഒരോ കുട്ടിയും വിശ്വമാനവനാണ്.
സമൂഹം കുട്ടിയെ ദേശം, ഭാഷ, മതം, വർണ്ണം തുടങ്ങിയ ഉപാധികളാൽ ബന്ധിച്ച് അൽപ്പമാനവാക്കി മാറ്റുന്നു.
അവയെ മറികടന്നുകൊണ്ട് കുട്ടിയെ വീണ്ടും വിശ്വമാനവനാക്കി (ബുദ്ധനാക്കി) മാറ്റുന്നതാണ് വിദ്യയുടെ ലൿഷ്യം എന്ന് കുവെംപു വിശ്വസിച്ചു.
മനുഷ്യൻറെ വികാസ പഥത്തിൽ കാലാകാലങ്ങളിൽ മഹാപുരുഷൻമാർ കടന്നുവന്നിട്ടുണ്ട്.
അവരിൽ ചിലരുടെ വാക്കുകൾ മതമായി പരിണമിച്ചു.